Roald Amundsen

Amundsen, 'nzieme a Olav Bjaaland, Helmer Hanssen, Sverre Hassel, e Oscar Wisting, arrive a 'u pole 'u 14 decèmbre 1911, 35 sciurne prime d'a spediziune guidate da Robert Falcon Scott.

Da 'u momende ca nisciune de le dò spediziune avéve purtate cu sé 'u troppe 'ngombrande telegrafe senze file, l'uneche apparecchiature ca avrebbe permesse lòre de potè parlà derettamende da 'u Pole, 'u successe d'a spediziune de Amundsen fù rese pubbleche sule 'u 7 màrze 1912. Amundsen racconde 'u viaggie soje jndr'ô libbre *The South Pole: An Account of the Norwegian Antarctic Expedition in the [[Fram]], [[1910]]-[[1912]]*. 

'Mbrecedenze Amundsen avéve già date 'na prove d'u soje valure pigghianne 'u comanne d'a spediziune ca jndr'ô 1905-1906 a borde d'u sckife Gjöa (o *Gjøa*) avéve combiute 'a prime traversate d'u Passaggie a Nordovest d'a baie de Baffin ad 'u stritte de Bering. 'A missione hagghie avute pure n'otre 'mbortande successe sciedifiche purcè jè riuscite a determinà 'a posizione d'u pole magnetiche boreale. 

Amundsen hagghie tendate de arrevà pure a 'u Pole Nord. Prove prime cu le idrovolande me non g'aví successe.
Le 'mbrese 'nvece aví successe a le ore 1:30 d'u 12 másce 1926 quanne Amundsen riuscì a sorvolà 'u Pole Arteche 'nzieme a 'u finanziature americane Lincoln Ellsworth e a le tagliàne Umberto Nobile. Le ttrè (oltre a cinghe meccaniche tagliàne e uètte marinaie norveggese) volarene sus ô dirigibbele *[[Norge (dirigibbele)|Norge]]* quagghiate e guidate da ô stesse Umberto Nobile. Da 'u dirigibbele fùrene ménate sus 'u Pole le bandiere tagliàne, norveggese e statunitense. 

Mùere jndr'ô 1928 jndre 'nu incidende aeree avvenute sus a le cièle d'u Mare Glaciale Arteche. Venute a sapè de l'incidente d'u dirigibbele *[[Itaglie (dirigibbele)|Itaglie]]*, scè 'n mode generose jndr'ô soccorse de l'esplorature tagliàne Umberto Nobile e d'u soje equipaggie, pure ce aví avute cu jidde forte discussione reguarde a le merite d'a precedende avvendure aeronautiche cu 'u dirigibbele N1-Norge ("Norveggie"), me 'u velivole a pattine frangise sus a cui salì sparèsce jndr'ô mare senze maie essere retrovate.

## Jndr'à culture
'U scrittore Roald Dahl, pure jidde de origgene norveggese, aví recevute 'u proprie nome de battesime proprie pè fà n'omagge a l'esplorature.

Amundsen ha state 'mbersonate da l'attore Sean Connery jndre 'u film *[['A tende russe]]*.

Jndre une de le album d'u combositore minimaliste tagliàne Stefane Ianne (*[[Elephant (Stefano Ianne)|Elephant]]* - 2008) jè presende 'na opere sinfoniche da 'u titole "Amundsen" dedicate a 'u celebre esplorature, eseguite da 50 elemende orchestrale de Le Pomerigge Musicale de Meláne e dirette da 'u maestre Valter Sivilotti.

## Onorificenze
'U nome de Amundsen jè state conferite a 'nu tratte d'u Mare Antartiche, combrese 'mbrà l'isole de Thurston e Cape Dart, a 'nu ghiacciaie, a 'na staziune polare, a 'nu cratere lunare e a l'asteroide 1065 Amundsenia.

'Na nuève strutture sciendifiche tagliàne, 'a Amudsen-Nobile Climate Change Tower 'nstallate a Ny-Ålesund, tène 'u soje nome, affiangate a quidde de Umberto Nobile.

## Libbre scritte da Amundsen
* *Nordvestpassagen*, 2 vol., 1907. Tradotte in inglese cumme *The North-West Passage: Being the Record of a Voyage of Exploration of the ship "Gjøa" 1903-1907,* 1908. 
* *Sydpolen*, 2 vol., 1912. Tradotte in inglese cumme *The South Pole: An Account of the Norwegian Antarctic Expedition in the "Fram," 1910-1912,* da A. G. Chater, 1912.
* *Nordostpassagen. Maudfærden langs Asiens kyst 1918 – 1920*. H. U. Sverdrups ophold blandt tsjuktsjerne. Godfred Hansens depotekspedition 1919 – 1920. Gyldendal, Kristiania 1921.
* *Gjennem luften til 88° Nord* (de Roald Amundsen, Lincoln Ellsworth e otre membre d'a spedizione, 1925). Tradotte in inglese cumme *Our Polar Flight: The Amundsen-Ellsworth Polar Flight*, 1925; eppure cumme *My Polar Flight*, 1925.
* *Den første flukt over polhavet*, cu Lincoln Ellsworth e otre, 1926. Tradotte in inglese cumme *The First Flight Across the Polar Sea*, 1927; eppure cumme *The First Crossing of the Polar Sea*, 1927.
* *Mitt liv som polarforsker*, 1927. Tradotte in inglese cumme *My Life as an Explorer*, 1927.

## Bibbliografije
* Hugo Decleir - *Roald Amundsen's Belgica Diary. The first Scientific Expedition to the Antarctic*, Bluntisham Books, Erskine Press.
* Roland Huntford - *[[The Last Place on Earth|The Last Place on Earth: Scott and Amundsen's Race to the South Pole]]*, 1979.
* Tor Bomann-Larsen - *Roald Amundsen*, a full biography, 2006, ISBN 0-7509-4343-2
* Rainer-K. Langner, Haus Publishing - *Scott and Amundsen - Duel in the Ice*, Londra, 2007, ISBN 978905791088

## 'Ndruche pure
* Amundsen-Nobile Climate Change Tower

## Collegaminde fore a Uicchipèdie
* 'U Musee Fram (Frammuseet)
* Mappe d'u viagge de Amundsen e Scott jndr'ô Pole Sud jndr'ô Musee Fram (Frammuseet)
* Arctic Passage sus 'u site de PBS Nova, cu fotografie, mappe, estratte da l'autobiografije de Amundsen e 'na 'nderviste cu Roland Huntford.
* Roald Amundsen article at south-pole.com
* 70South - information on Roald Amundsen
* Short biography from Norwegian Foreign Ministry
* DIO vol.10 2000 Amundsen, 'u prime omme ca arrive a 'u Pole Sud
* The Last Place On Earth 'Nu film sus 'a combetizione 'mbrà Amundsen (recitate da Sverre Anker Ousdal) e Scott.
* Roald Amundsen At Find A Grave
* The Red Tent Sean Connery recite Amundsen
* Villemont Cullegaminde de Roald Amundsen sus VILLEMONT
* https://web.archive.org/web/20171014234114/http://www.searchforamundsen.com/ Cirche pè 'u squasciamende de l'aeree de Amundsen

## Otre pruggette